Johannes Czerski

**Johannes Czerski** (1813-1893) var en tysk katolsk prest, kjent som å ha brutt ut av den romerske-kirkes fellesskap, ble ekskommunisert, og ble l grunnleggeren av en fri katolsk menighet
## Liv og virke
### Bakgrunn
Johannes Czerski ble født den 13. mai 1813 i Warlubien i Vest-Preussen i kongedømmet Preussen. Han kom fra en familie av lavadelen i området. Han ble utdannet ved Det kongelige katolske gymnasium i Konitz og Hl. Maria Magdalena-Gymnasium i Posen. Allerede som elev på gymnasiet fikk han en sterk interesse for teologi og bibelstudier. Han deltok i teologiske debatter med sine professorer, noe  han ble utvist fra skolen i Konitz. 

Han ble uteksaminert fra det høyere teologiske seminar i Posen. Under sine filosofiske og teologiske studier utmerket han seg som en iherdig forsker og forfatter av artikler om tolkning av Bibelen. 
### Prest
I 1842 ble han ordinert til prest og ble prest i Posen-Gnesen erkebispedømme. Fra 1842 til 1844 tjenestegjorde han som sokneprest ved Posen-katedralen (1842), og deretter i katolske menigheter i Wirrenbach (1843) og Schneidemühl (1844).
### Utbrudd
Han sympatiserte med noen tyske teologer, blant annet merd Anton Theiner og Johannes Ronge. Han møtte kritikk fra sine overordnede for synspunktene han forkynte fra prekestolen. De ble også skandalisert over hans holdning til sølibat. Mens han stod i stillingen som til sokneprest i menigheten St. Johannes døperen og St. Johannes evangelisten i Schneidemühlble han suspendert for åpent samboerskap med en fjern slektning, Marianna Gutowska. Han forlot derfor sin tjeneste i den romersk-katolske kirke og søkte juridisk tillatelse til å gifte seg. Jan Czerski og Marianna Gutowska giftet seg tidlig i 1845, under pastor Karl Grützmacher, pastor i den lutherske menigheten i Schneidemühl.

På samme tid grunnla en spesiell «kristen-apostolisk-katolsk» menighet i Schneidemühl (med messe på morsmålet og nattverd under begge former) og forsvarte sine handlinger i flere skrifter. Jan Czerski forfattet også sin egen trosbekjennelse. Han anerkjente Den hellige skrift som den eneste kilde til tro. Han avviste pavens forrang, helgenkulten, samt saligkåring og kanonisering. Han motarbeidet skriftemålet, avlat, obligatorisk faste og prestelig sølibat. Han avviste også den katolske tro på skjærsilden.

Czerski ble ekskommunisert av den katoliske kirkes øvrighet, men flere kretser sluttet seg til ham. Han deltok i separatistsynoden i Leipzig, som etablerte den tyske apostoliske katolske kirke, også kjent som den tyske katolske kirke. Han var en av lederne for dette samfunnet og utarbeidet kirkeforordningene for denne kirkesamfunnet. Samtidig kom han i kontakt med den tysk-katolske kirke i Breslau, grunnlagt og ledet av Johannes Ronge.

Imidlertid følte han seg snart frastøtt av den tysk-katolske kirkens rasjonalisme, trakk seg tilbake og arbeidet deretter stille for sine ideer. I senere år søkte han tilnærming til konservative evangeliske kirker og etablerte samarbeid med de gammellutherske. Han forble imidlertid uavhengig og opprettholdt sin egen lære i sin menighet.

Han døde den 22. desember 1893 i Schneidemühl.

## Verker
Hans viktigsate verk er *Nachlass des sterbenden Papsttums* (12. utgave 1870). Han forsvarte sin uttreden fra den romersk-katolske kirke i verket *Rechtfertigung meines Abfalles von der römischen Hofkirche* (1845).
## Litteratur
* Derek Baker: *Schism, Heresy and Religious Protest*. Cambrige University Press 1972. 
* Gabriela Ciżmowska: *Kult odszczepieńca*. Tygodnik Pilski 65/2003
*

## Referanser